recursal/SuperWikiNEXT-32B huggingface dataset:
Το **Mixer** είναι μία ιστοσελίδα δημιουργημένη απ' την εταιρία Microsoft Corporation, η οποία δίνει στους gamers την δυνατότητα να κάνουν ζωντανή μετάδοση ότι παιχνίδι θέλουν. Αυτό γίνεται με ειδικά προγράμματα όπως το OBS Studio, το XSplit, φυσικά, το XBox Game Bar και πολλά ακόμα. Μία ακόμα πρωτοτυπία σε σχέση με τις άλλες υπηρεσίες για live streaming είναι ότι στο Mixer γίνεται να κάνει κάποιος "host" κάποιον άλλο για να μεταδίδει αυτός στο κανάλι του. 

Το Mixer γνώρισε μεγάλη επιτυχία, διότι χιλιάδες gamers απ' όλον τον κόσμο προτιμούν αυτήν την υπηρεσία για τη ζωντανή μετάδοση του παιχνιδιού τους.

Ωστόσο,η Microsoft επικαλούμενη την αδυναμία κλιμάκωσης των λειτουργιών της, ανακοίνωσε στις 22 Ιουνίου 2020, ότι το Mixer θα τερματιστεί στις 22 Ιουλίου και ότι έχει συναφθεί συμφωνία με το Facebook.
Διακόπτης SF6 για τάση λειτουργίας 115kV, στο υδροηλεκτρικό εργοστάσιο *Slave Falls* της Μανιτόμπα.
Οι **SF6 διακόπτες υψηλής τάσεως** ή **διακόπτες εξαφθοριούχου θείου** είναι διατάξεις που χρησιμοποιούνται ως διακόπτες σε κυκλώματα ηλεκτρικού ρεύματος, κυρίως σε δίκτυα υψηλής τάσης και βιομηχανικές εφαρμογές. Οι διακόπτες SF6 έχουν υποστεί σημαντικές αλλαγές από την πρώτη τους εμφάνιση στα μέσα της δεκαετίας του '50. Διατίθενται για εφαρμογή σε εσωτερικούς ή εξωτερικούς χώρους. Στη δεύτερη περίπτωση, οι διακόπτες έχουν τη μορφή πόλων διακοπτών που στεγάζονται σε κεραμικούς μονωτές οι οποίοι είναι μόνιμα τοποθετημένοι σε μια κατασκευή.

Η διακοπή ρεύματος σε έναν διακόπτη υψηλής τάσης επιτυγχάνεται με το χωρισμό δύο επαφών σε ένα μέσο, όπως το εξαφθοριούχο θείο (SF6) που έχει άριστες διηλεκτρικές ιδιότητες. Μετά από το χωρισμό των επαφών, το ρεύμα μεταφέρεται μέσω ενός ηλεκτρικού τόξου και διακόπτεται όταν η θερμοκρασία του τόξου αυτού μειωθεί, από ένα ρεύμα αερίου ικανοποιητικής έντασης που εκτοξεύεται επάνω στο τόξο.

Το ρεύμα αερίου που εφαρμόζεται στο τόξο πρέπει να είναι σε θέση να το ψύξει άμεσα, έτσι ώστε η θερμοκρασία του αερίου μεταξύ των επαφών να μειωθεί από 20.000 Κ σε λιγότερους από 2000 Κ σε μερικές εκατοντάδες μικροδευτερόλεπτα. Τότε θα είναι σε θέση να υποστεί την παροδική αποκατάσταση τάσης που εφαρμόζεται στις επαφές μετά από την διακοπή του ρεύματος. Το εξαφθοριούχο θείο χρησιμοποιείται γενικά στους σημερινούς διακόπτες υψηλής τάσης σε εκτιμημένη τάση υψηλότερη από 52 kV. Προσφέρει άριστες ιδιότητες δημιουργίας και περιορισμού ηλεκτρικού τόξου, μικρό χρόνο διακοπής του κυκλώματος, μεγάλη διάρκεια ζωής που φτάνει τα 25 χρόνια και χαμηλό θόρυβο.

Κατα τη διάρκεια της δεκαετίας του '80, η πίεση του αερίου που εφαρμμοζόταν στο τόξο παραγόταν κυρίως από τη θέρμανση του αερίου, χρησιμοποιώντας την ενέργεια του τόξου. Σήμερα είναι πλέον δυνατή η χρήση μηχανισμών χαμηλής ενέργειας με ενσωματωμένο ελατήριο, σε διακόπτες υψηλής τάσης έως 800 kV.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Sulfur hexafluoride circuit breaker  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ασημένια δραχμή του Ίστρου (π. 480 π.Χ.). Είναι το αρχαιότερο νόμισμα που έχει βρεθεί στη Ρουμανία
Η πόλη **Ίστρος** (ο) ή **Ιστρία** ήταν αρχαία ελληνική αποικία κοντά στις εκβολές του Δούναβη (γνωστός ως Ίστρος στα Αρχαία Ελληνικά) στη δυτική ακτή της Μαύρης Θάλασσας. Αναφέρεται από τον γεωγράφο Σκύμνο τον Χίο περί το 110 π.Χ. στο έργο του ‘Περιήγησις’. Ο Ευσέβιος Καισαρείας αναφέρει ότι ιδρύθηκε περί την 33η Ολυμπιάδα, ήτοι περί το 657-656 π.Χ. Ήταν ο πρώτος αστικός οικισμός στην ρουμανική επικράτεια, όταν ιδρύθηκε από τους αποίκους της Μιλήτου τον 7ο αιώνα π.Χ. Ήταν υπό ρωμαϊκή κυριαρχία από τον 1ο έως τον 3ο αιώνα μ.Χ. Τα ερείπια της πόλης βρίσκονται κοντά στη σημερινή Ίστρια (Istria) της Ρουμανίας.

Εξωτερικοί σύνδεσμοι
--------------------

* MARCELLE F. LAMBRINO "LES VASES ARCHAÏQUES D'HISTRIA", Bucuresti, Fundatia Regele Carol I, 1938 Ψηφιοποιημένο έργο.

Παραπομπές
----------

1. ↑  H.G.Liddell, R. Scott, A Greek-English Lexicon, λήμμα "Ίστρος"

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243009064
* GND: 4095347-6

 |

 |
Ο **Αθανάσιος Γ΄** (λατινικά : *Atanasius III*), ήταν επίσκοπος της Νεαπόλεως από το 907 έως το 961.

Βιογραφία
---------

Λίγα είναι γνωστά για τον Αθανάσιο, χειροτονήθηκε επίσκοπος Νεαπόλεως κατά άλλους το 937 ή το 907 σε πολύ μικρή ηλικία και έμεινε στον επισκοπικό θρόνο ώς τα μέσα του 10ου αιώνα και το 961. 

Κατά την επισκοπική του θητεία η Νάπολη πολιορκήθηκε από έναν μεγάλο στόλο Σαρακηνών που είχαν εκστρατεύσει από τη Σικελία. Ενώ οι Σαρακηνοί ήταν ήδη στο σημείο να καταλάβουν την πόλη με επίθεση οι Ναπολιτάνοι απελπισμένοι, στράφηκαν με προσευχές και λιτανείες στους προστάτες της πόλης, τον άγιο Τζενάρο και τον Άγιο Αγριππίνο.

Τα Χρονικά διηγούνται ότι την ημέρα που υποτίθεται ότι θα δεχόταν επίθεση η πόλη, εμφανίστηκαν αυτοί οι Άγιοι όπου σήκωσαν θαλασοταραχή και τα εχθρικά πλοία συγκρούονταν μεταξύ τους, το κύριο πλοίο, όπου βρισκόταν ο αρχηγός των Σαρακηνών, βυθίστηκε και πνίγηκαν όσοι βρίσκονταν σε αυτό. Βλέποντας το αυτό οι υπόλοιποι Σαρακηνοί, απογοητευμένοι, έστρεψαν την πλώρη τους προς τη Σικελία. Στην πραγματικότητα προηγουμένως είχε επιβληθεί στους Ναπολιτάνους η πληρωμή ενός μεγάλου ποσού σαν φόρος, για το οποίο ήταν απαραίτητο να τους δοθούν ως ενέχυρο όλα τα ιερά σκεύη του καθεδρικού ναού.

Ο Αθανάσιος κυβέρνησε την εκκλησία της Νάπολης από την εποχή του πάπα Σέργιου Γ΄, μέχρι τον πάπα Ιωάννη ΙΒ΄. Επίσης ενθρονίστηκε επί αυτοκράτορα Λέων ΣΤ', και θήτευσε μέχρι τα χρόνια του αυτοκράτορα Κωνσταντίνου Ζ΄. 

|  |  |  |
| --- | --- | --- |
| ΠροκάτοχοςΣτέφανος Γ΄ | **Επίσκοπος Νάπολης**907- 961 | ΔιάδοχοςΝικήτας |

Παραπομπές
----------

1. 1 2 3  Cronotassi dei Vescovi, Chiesa di Napoli
2. ↑  Francesco Ceva Grimaldi (marchesi di Pietracatella.), Memorie storiche della città di Napoli
3. 1 2 3 4 5 6 7 8  Zigarelli D. M. Biografie dei vescovi e arcivescovi della Chiesa di Napoli, Napoli, Stabilimento tipografico di G. Gioja, 1861, page 32—34
Χαρακτηριστικό απόσπασμα της σειράς
Το ***This Goalie' s Got Guts*** είναι εικονογραφημένη σειρά (κόμικς) με θέμα το ποδόσφαιρο, βρετανικής προελεύσεως. Σεναριογράφος της σειράς από την οποία μάλιστα εμπνεύσθηκε ο βραβευμένος συγγραφέας Gareth Roberts ήταν ο Tom Tully και βασικός σχεδιαστής ο Tony Harding*.* Παρουσιάσθηκε στο περιοδικό *Scoop* της εταιρείας D.C. Thomson (1978 - 1981), μαζί με παρόμοιες σειρές, όπως *Stark: Matchwinner For Hire*, *The Boss* κ.ά. Στην Ελλάδα οι ιστορίες εκδόθηκαν στο εβδομαδιαίο περιοδικό Μπλεκ στα τέλη της δεκαετίας του 1970, αρχές 80, υπό τον χαρακτηριστικό τίτλο *Τερματοφύλακας Γιατρός* και γνώρισε πολύ μεγάλη αποδοχή. Η υπόθεση εστιάζει στον τερματοφύλακα Μπεν Λίπερ, ηγέτη της υποθετικής ομάδας Μανκάστορ Σίτι, ο οποίος παρά τα προβλήματα που αντιμετωπίζει με την υγεία του την οδηγεί σε επιτυχίες.

Πηγές
-----

* Super Scoop 2000: The Bizarre Virtual World of 1970s Fantasy Football

Παραπομπές
----------

1. ↑  "*A Review by Finn Clark 7/8/04*"
2. ↑  "*Does Your Dad Draw for Roy of the Rovers?*"
3. ↑  "*Scoop Comic – 1979 with Pat Jennings & Tony Ward*"
4. ↑  «*Από τον τερματοφύλακα - γιατρό του Μπλεκ στο Ρόυ Κάρολ*»
5. ↑  «"*Αφιερωμένο σε όσους μεγάλωσαν με το Μπλεκ*"». Αρχειοθετήθηκε από το πρωτότυπο στις 12 Μαΐου 2015. Ανακτήθηκε στις 27 Μαρτίου 2015.
6. ↑  «Βασίλης Σκουντής: «*Τερματοφύλακας-γιατρός!*»». Αρχειοθετήθηκε από το πρωτότυπο στις 18 Οκτωβρίου 2012. Ανακτήθηκε στις 27 Μαρτίου 2015.
Η **SN Brussels Airlines** (SNBA) ήταν μια βελγική αεροπορική εταιρεία, που είχε ως βάση το Διεθνές Αεροδρόμιο Βρυξελλών. Η εταιρεία προήλθε από την DAT, Delta Air Transport, η οποία ήταν θυγατρική της χρεοκοπημένης Sabena. Η SNBA, ήταν μέλος της ΙΑΤΑ και της Ένωσης Ευρωπαϊκών Αεροπορικών Εταιρειών (ΑΕΑ). Η SN Brussels Airlines συγχωνεύθηκε με την Virgin Express το 2007. Η νέα εταιρία (ονόματι Brussels Airlines) ξεκίνησε πτήσεις στις 25 Μαρτίου 2007.

Ιστορία της SNBA
----------------

Μετά την χρεοκοπία της Sabena, το Βέλγιο δεν είχε κρατικό αερομεταφορέα. Η SN Brussels Airlines ιδρύθηκε το 2002, όταν ένας όμιλος Βέλγων επενδυτών (εταιρείες, πιστωτικά ιδρύματα και επενδυτικές εταιρείες) όπως επίσης και το κράτος του Βελγίου, δημιούργησε την εταιρεία συμμετοχών SN Airholding, με Πρόεδρο τον Etienne Davignon.

Τον Φεβρουάριο του 2002, η SN Airholding απέκτησε την εταιρεία DAT, που ήταν θυγατρική της Sabena και δεν είχε κηρύξει πτώχευση σε αντίθεση με τη μητρική της εταιρεία και την μετονόμασαν σε SN Brussels Airlines. Η SN Airholding κατέχει το 92% των μετοχών της εταιρείας. Η SNBA τοποθετήθηκε στην ευρωπαϊκή αγορά ως μια μικρή εταιρεία με πλήρες σέρβις, συνδέοντας τις Βρυξέλλες με την υπόλοιπη Ευρώπη. Η SNBA πετά επίσης σε προορισμούς της Αφρικής, συνεχίζοντας την παράδοση της προκατόχου Sabena, η οποία και διατηρούσε πυκνό δίκτυο προορισμών στην ήπειρο αυτή. Η SNBA έχει συνάψει εμπορική συμφωνία για πτήσεις κοινού κωδικού με την American Airlines, για να προσφέρει στο επιβατικό κοινό της πτήσεις προς τις Ηνωμένες Πολιτείες Αμερικής.

Στις 12 Απριλίου 2005, η SN Airholding υπέγραψε συμφωνία με τον Richard Branson, ο οποίος παρέδωσε στην SN Airholding τον έλεγχο της *Virgin Express*, μιας χαμηλού κόστους αεροπορικής εταιρείας με έδρα το Βέλγιο. Το όνομα της Virgin Express αναμένεται να σταματήσει να χρησιμοποιείται μέσα στους επόμενους μήνες.

Τον Ιούλιο του 2005, η SNBA ανακοίνωσε την έναρξη πτήσεων κοινού κωδικού προς Τορόντο και Άμπου Ντάμπι με την εταιρεία Etihad Airways.

Στις 31 Μαρτίου 2006, η SNBA και η Virgin Express ανακοίνωσαν τη συγχώνευσή τους σε μία εταιρεία. Η νέα εταιρία ονομάστηκε Brussels Airlines και σκοπεύει να γίνει η κύρια εταιρεία τακτικών πτήσεων στο αεροδρόμιο των Βρυξελλών, κατέχοντας μερίδιο 55%. Επιπλέον, η νέα εταιρεία σκοπεύει να ισχυροποιήσει τη θέση της στην Αφρική και να αποκτήσει περισσότερους υπερατλαντικούς προορισμούς. Η SN Airholding είναι σήμερα μία από τις κυριότερες υποψήφιες εταιρείες για την απόκτηση της χρεοκοπημένης αεροπορικής εταιρείας του Καμερούν, Camair.

Ο Στόλος της SNBA
-----------------

BAE Systems Avro 146-RJ85
Ο στόλος της SNBA πριν τη συγχώνευση αποτελούταν από τα εξής αεροσκάφη:

* 14 BAe Avro RJ85
* 12 BAe Avro RJ100
* 6 BAe 146
* 3 Airbus A319-100
* 3 Airbus A330-300

Κωδικοί της SNBA
----------------

* Κωδικός ΙΑΤΑ: **SN**
* Κωδικός ICAO: **SBA**
* Callsign: S-Tail (Estail)

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **SN Brussels Airlines** |

* SN Brussels Airlines
* SN Brussels Airlines Corporate
*
Στην πληροφορική **αντικειμενοστρεφή προγραμματισμό**, το **SOLID** είναι ένα μνημονικό ακρωνύμιο για πέντε αρχές σχεδιασμού που αποσκοπούν στο να κάνουν τα σχέδια λογισμικού πιο κατανοητά, ευέλικτα και διατηρήσιμα. Δεν σχετίζεται με τις αρχές σχεδιασμού λογισμικού GRASP. Οι αρχές είναι ένα υποσύνολο πολλών αρχών που προωθούνται από τον Αμερικανό μηχανικό και εκπαιδευτή Robert C. Martin.    Αν και εφαρμόζονται σε οποιονδήποτε αντικειμενοστρεφή σχεδιασμό, οι αρχές SOLID μπορούν επίσης να αποτελέσουν μια βασική φιλοσοφία για μεθοδολογίες όπως η ευέλικτη ανάπτυξη ή η προσαρμοστική ανάπτυξη λογισμικού. Η θεωρία των αρχών SOLID εισήχθη από τον Martin στο βιβλίο του 2000 *Principles and Design Patterns*,  αν και το SOLID αρκτικόλεξο εισήχθη αργότερα από τον Michael Feathers. 

Αρχή της ενιαίας ευθύνης 
Μια κλάση θα πρέπει να έχει μόνο μία ευθύνη, δηλαδή, μόνο οι αλλαγές σε ένα μέρος των προδιαγραφών του λογισμικού θα πρέπει να μπορούν να επηρεάσουν τις προδιαγραφές της κλάσης.
Ανοιχτή - κλειστή αρχή 
"Οντότητες λογισμικού   ... πρέπει να είναι ανοιχτό για επέκταση, αλλά κλειστό για τροποποίηση. "
Αρχή υποκατάστασης Liskov 
"Τα αντικείμενα σε ένα πρόγραμμα πρέπει να αντικαθίστανται με εμφανίσεις των υποτύπων τους χωρίς να αλλάζουν την ορθότητα αυτού του προγράμματος." Δείτε επίσης το σχέδιο με σύμβαση .
Αρχή διαχωρισμού διεπαφής 
"Πολλές διεπαφές για συγκεκριμένους πελάτες είναι καλύτερες από μια διεπαφή γενικού σκοπού." 
Αρχή αντιστροφής της εξάρτησης 
Κάποιος πρέπει να "εξαρτάται από αφαιρέσεις, [όχι] σκυροδέματα".
* Επαναχρησιμοποίηση κώδικα
* Κληρονομικότητα (αντικειμενοστρεφής προγραμματισμός)
* Αρχές συσκευασίας
* Μην επαναλάβετε τον εαυτό σας
* GRASP (αντικειμενοστραφής σχεδίαση)
* Αρχή KISS
* Δεν θα το χρειαστείτε

1. ↑  Robert C. Martin. «Principles Of OOD». *butunclebob.com*. Ανακτήθηκε στις 17 Ιουλίου 2014.
2. ↑  Robert C. Martin. «Getting a SOLID start». *objectmentor.com*. Αρχειοθετήθηκε από το πρωτότυπο στις 26 Δεκεμβρίου 2016. Ανακτήθηκε στις 19 Αυγούστου 2013.
3. ↑  Sandi Metz (Μαΐου 2009). «SOLID Object-Oriented Design». Ανακτήθηκε στις 13 Αυγούστου 2019.
4. 1 2  Robert C. Martin (2000). «Design Principles and Design Patterns» (PDF). *objectmentor.com*. Αρχειοθετήθηκε από το πρωτότυπο (PDF) στις 6 Σεπτεμβρίου 2015. Ανακτήθηκε στις 14 Ιανουαρίου 2009.
5. ↑  Fenton, Steve (2017). *Pro TypeScript: Application-Scale JavaScript Development*. σελ. 108. ISBN 9781484232491.
6. ↑  «Single Responsibility Principle» (PDF). *objectmentor.com*. Αρχειοθετήθηκε από το πρωτότυπο (PDF) στις 1 Ιουνίου 2015.
7. ↑  «Open/Closed Principle» (PDF). *objectmentor.com*. Αρχειοθετήθηκε από το πρωτότυπο (PDF) στις 5 Σεπτεμβρίου 2015.
8. ↑  «Liskov Substitution Principle» (PDF). *objectmentor.com*. Αρχειοθετήθηκε από το πρωτότυπο (PDF) στις 5 Σεπτεμβρίου 2015.
9. ↑  «Interface Segregation Principle» (PDF). *objectmentor.com*. 1996. Αρχειοθετήθηκε από το πρωτότυπο (PDF) στις 5 Σεπτεμβρίου 2015.
10. ↑  «Dependency Inversion Principle» (PDF). *objectmentor.com*. Αρχειοθετήθηκε από το πρωτότυπο (PDF) στις 5 Σεπτεμβρίου 2015.
Το ***Lost Sirens*** είναι το ένατο στούντιο άλμπουμ από το συγκρότημα New Order και κυκλοφόρησε στις 14 Ιανουαρίου 2013 στο Ηνωμένο Βασίλειο. Τα κομμάτια που περιλαμβάνουν στο άλμπουμ καταγράφτηκαν κατά την παραγωγή του Waiting for the Sirens' Call.

Παραγωγή
--------

Όπως και στο Waiting for the Sirens' Call, συμμετέχουν οι Bernard Sumner, Peter Hook, Stephen Morris και Phil Cunningham. Το άλμπουμ ηχογραφήθηκε στο Real World Studios το 2003-04. Το κόστος παραγωγής ανήλθε σε £ 700.000. Τα τραγούδια παρουσιάζονται στο Lost Sirens προορίζονταν αρχικά για λίγο μετά την κυκλοφορία του Waiting for the Sirens' Call», αλλά το συγκρότημα διαλύθηκε το 2007. Το Lost Sirens κυκλοφόρησε μετά την επανένωση της μπάντας το 2011, χωρίς τον μπασίστα Peter Hook. "Hellbent" στο παρελθόν ήταν που κυκλοφόρησε το 2011, ως μέρος του συλλογής άλμπουμ *Total: From Joy Division to New Order*.

Τραγούδια
---------

| Αρ. | Tίτλος | Διάρκεια |
| --- | --- | --- |
| 1. | "I'll Stay with You"   | 4:22 |
| 2. | "Sugarcane"   | 4:50 |
| 3. | "Recoil"   | 5:09 |
| 4. | "Californian Grass"   | 4:35 |
| 5. | "Hellbent"   | 4:27 |
| 6. | "Shake It Up"   | 5:23 |
| 7. | "I've Got a Feeling"   | 4:29 |
| 8. | "I Told You So" (Crazy World Mix) | 5:06 |
Δύο κάρτες τύπου SBus
Βύσμα SBus
Με το υλικό δίαυλου ηλεκτρονικού υπολογιστή τύπου **SBus** ήταν εξοπλισμένοι οι περισσότεροι ηλεκτρονικοί υπολογιστές που βασίζονταν στον επεξεργαστή τύπου SPARC, συμπεριλαμβανομένων όλων των μοντέλων SPARCstations της κατασκευαστικής εταιρείας Sun Microsystems (κοινώς *Sun*) κατά τη διάρκεια της δεκαετίας του '90.
Διοχετεύτηκε από την εταιρεία Sun το 1989 για χρήση σε συνδυασμό με τους αντίστοιχους επεξεργαστές SPARC υψηλής ταχύτητας, για να αντικαταστήσουν τον προηγούμενο δίαυλο VMEbus, ο οποίος ήταν σε χρήση σε συνδυασμό με τους επεξεργαστές τύπου 68020 και 68030 της Motorola.

Όταν η Sun στις αρχές της δεκαετίας του '90 άρχισε με την διαδικασία καθορισμού της προδιαγραφής των επεξεργαστών SPARC, η αντίστοιχη διαδικασία για τον δίαυλος SBus είχε σχεδόν περατωθεί υπό την ονομασία IEEE-1496.
Το 1997 η Sun άρχισε εγκαταλείπει τον SBus και να υιοθετεί τον δίαυλο PCI.
Σήμερα ο SBus έχει πλήρως εγκαταλειφθεί και δεν χρησιμοποιείται πλέον.

Περιγραφή του διαύλου
---------------------

Ο σχέδιο του SBus θεωρείται από πολλές απόψεις ως «καθαρόαιμο».
Ήταν πλήρως εξειδικευμένος στους επεξεργαστές τύπου SPARC, αφού δεν λάμβανε υπόψιν άλλους τύπους επεξεργαστών για να αποφεύγει τα πολλά προβλήματα. Είχε εύρος 32 bits τόσο για συμβολικές διευθύνσεις, όσο και για συμβολικά στοιχεία. Η ταχύτητα του κυμαίνονταν από 16,6 MHz ως 25 MHz, και ήταν σε θέση να μεταφέρει δεδομένα με ταχύτητα μέχρι και 100 MB/s.
Οι συσκευές διαχειρίζονταν μέσω συμβολικών διευθύνσεων που είχαν εύρους 28 bits (256 ΜΒ).
Ήταν σε θέσει να διαχειρίζεται οκτώ κύριες συσκευές και απεριόριστο αριθμό δευτερευόντων συσκευών.

Όταν παρουσιάστηκαν οι επεξεργαστές τύπου UltraSPARC, ο SBus τροποποιήθηκε και αναβαθμίστηκε για να προσφέρει τελικά μια ταχύτητα 200 MB/s. (Για σύγκριση, οι σύγχρονοι δίαυλοι PCI προσφέρουν 528 MB/s.)

Εξωτερικοί σύνδεσμοι
--------------------

* Σύγκριση PCI με SBus (PDF) (Αγγλικά)
Ο **Porky Pig** (ελληνική απόδοση: **Πόρκυ Πιγκ** ή **Πόρκι Πιγκ**) είναι ένας φανταστικός χαρακτήρας των σειρών κινουμένων σχεδίων *Looney Tunes* και *Merrie Melodies*, της Warner Bros.. O Porky ήταν ο πρώτος καρτούν χαρακτήρας της εταιρείας και εξ αιτίας της δημοτικότητάς του τράβηξε αρκετό κοινό. Αν και αργότερα, καινούριοι χαρακτήρες γίνανε περισσότεροι γνωστοί, ο Porky, συνέχιζε να συμμετάσχει στα επεισόδια και να είναι δημοφιλής. Εμφανίστηκε σε 153 ταινίες, την περίοδο της χρυσής εποχής του Χόλιγουντ.

O Porky Pig είναι ανθρωπόμορφο χοντρό γουρούνι. Ένα από τα χαρακτηριστικά του είναι το τραύλισμα, και φυσικά ο τρόπος που λέει τη γνωστή φράση της σειράς Looney Tunes: *Th-th-th-that's all folks*. Ο πρώτος που υποδύθηκε τον χαρακτήρα ήταν ο Τζο Ντόερτι και μετά για περίπου πέντε δεκαετίες ο Μελ Μπλανκ. Είναι ο παλαιότερος χαρακτήρας των *Looney Tunes*, που συνεχίζει να εμφανίζεται έως τώρα. To *TV Guide*, τον κατέταξε 47ο καλύτερο χαρακτήρα καρτούν όλων των εποχών, ανάμεσα σε 50.

Παραπομπές
----------

1. ↑  «Superior Duck (1996)». *IMDb.com*. Ανακτήθηκε στις 5 Ιανουαρίου 2020.
2. ↑  Michael Ray. «Looney Tunes». Britannica.com. Ανακτήθηκε στις 13 Οκτωβρίου 2016.
3. ↑  «TV Guide's 50 greatest cartoon characters of all time». CNN.com. 30 Ιουλίου 2002. Αρχειοθετήθηκε από το πρωτότυπο στις 5 Ιανουαρίου 2010. Ανακτήθηκε στις 13 Οκτωβρίου 2016.

Εξωτερικοί σύνδεσμοι
--------------------

* Porky Pig[*νεκρός σύνδεσμος*] στο iMDB
**NMR μηδενικού πεδίου (Zero field NMR)** είναι η λήψη φασμάτων NMR σε ένα περιβάλλον προσεκτικά σαρωμένο από μαγνητικά πεδία (Συμπεριλαμβανομένου του γήινου μαγνητικού πεδίου). Είναι χρήσιμο στη μελέτη χημικών ουσιών με μαγνητικά ενεργούς πυρήνες (με σπιν 1/2 και μεγαλύτερα) και για μελέτη της μοριακής δυναμικής (molecular dynamics).

Η ανάπτυξη πολύ ευαίσθητων μαγνητικών ανιχνευτών (SQUID (υπεραγώγιμη συσκευή μαγνητικής συμβολής Superconducting quantum interference device), συντονισμός γιγαντιαίου μονοπόλου (Giant Monopole Resonance ή GMR), ατομικό μαγνητόμετρο (atomic magnetometer)) έκανε δυνατή (τη δεκαετία του 2000) την ανίχνευση σημάτων NMR άμεσα σε περιβάλλοντα μηδενικού πεδίου. Τα προηγούμενα πειράματα NMR μηδενικού πεδίου βασίστηκαν σε έμμεση ανίχνευση όπου το δείγμα έπρεπε να πηγαίνει από το θωρακισμένο περιβάλλον μηδενικού πεδίου σε ένα υψηλό μαγνητικό πεδίο για ανίχνευση με ένα συμβατικό επαγωγικό πηνίο.

Πολύ επιτυχημένη ήταν η υλοποίηση των ατομικών μαγνητομέτρων σε μηδενικό μαγνητικό πεδίο δουλεύοντας με κυψέλες ατμού ρουβιδίου για να ανιχνευθεί NMR μηδενικού πεδίου.

Μερικές φορές έχει αναφερθεί, αλλά ανακριβώς, ως πυρηνικός τετραπολικός συντονισμός (nuclear quadrupole resonance) (NQR).

Παραπομπές
----------

1. ↑  Sheng, D.; Li, S.; Dural, N.; Romalis, M. (18 April 2013). «Subfemtotesla Scalar Atomic Magnetometry Using Multipass Cells». *Physical Review Letters* (American Physical Society) **110** (16). doi:10.1103/PhysRevLett.110.160802. Bibcode: 2013PhRvL.110p0802S. .
2. ↑  U.S. Patent 6.919.838

Παραπέρα μελέτη
---------------

* M. P. Ledbetter, C. Crawford, A. Pines, D. Wemmer, S. Knappe, J. Kitching, D. Budker "Optical detection of NMR J-spectra at zero magnetic field Αρχειοθετήθηκε 2021-12-06 στο Wayback Machine." J. Magn. Reson. (2009), 199, 25-29.
* T. Theis, P. Ganssle, G. Kervern, S. Knappe, J. Kitching, M. P. Ledbetter, D. Budker and A. Pines; "Parahydrogen-enhanced zero-field nuclear magnetic resonance" Nature Physics (2011), 7, 571–575.

Εξωτερικοί σύνδεσμοι
--------------------

* 
* 
*
Ο **Vavel** (στυλιζαρισμένο: **VAVEL**) είναι ιστότοπος που περιέχει τις πιο πρόσφατες αθλητικές ειδήσεις και αποτελείται από εκδόσεις σε 15 χώρες. Ισπανία, Ηνωμένες Πολιτείες, Ηνωμένο Βασίλειο, Ιταλία, Γαλλία, Αργεντινή, Ουρουγουάη, Βραζιλία, Πορτογαλία, Γερμανία, Μεξικό, Κολομβία, Περού, Εκουαδόρ, Βενεζουέλα, καθώς και μία έκδοση που εκπροσωπεί τις χώρες της Μέσης Ανατολής. Το VAVEL είναι διαθέσιμο στους αναγνώστες σε 7 διαφορετικές γλώσσες. 

Τον Αύγουστο του 2016, το VAVEL επέκτεινε την εμβέλειά του ώστε να προσφέρει μία ολοκληρωμένη εμπειρία πολυμέσων στους αναγνώστες και στους θεατές, ξεκινώντας μια καθημερινή ψηφιακή εκπομπή, διαθέσιμη μέσω καναλιών ζωντανής ροής στο Facebook και στο YouTube.

Ιστορία
-------

### Δημιουργία

Ο ιστότοπος δημιουργήθηκε από τον Javier Robles, αθλητικό δημοσιογράφο, ενώ φοιτούσε στο Πανεπιστήμιο του Ρέι Χουάν Κάρλος στη Μαδρίτη (2008-2009). 

Ο ιστότοπος ανέβηκε τον Απρίλιο του 2009 ως πλατφόρμα κοινωνικών μέσων που περιστρέφεται γύρω από τα αθλήματα, όπου οι χρήστες μπορούσαν να διαμορφώσουν τα προφίλ τους με λογότυπα ομάδας και προτιμήσεις. Υπήρχαν επίσης εργαλεία πολυμέσων στα οποία οι χρήστες μπορούσαν να προσωποποιήσουν το δικό τους blog, να ανεβάσουν εικόνες και βίντεο και να αλληλεπιδρούν με άλλους χρήστες μέσω άμεσων μηνυμάτων στο προφίλ τους. 

Την ίδια στιγμή που ξεκίνησε αυτή η πλατφόρμα κοινωνικών μέσων στο vavel.com, στο domain vavel.es, κυκλοφόρησε αθλητική εφημερίδα. Το πρώτο άρθρο δημοσιεύθηκε στις 28 Ιουνίου 2009 και το προσωπικό συγγραφής αποτελούταν εξ ολοκλήρου από τους φοιτητές. Αργότερα η εφημερίδα άλλαξε στο domain vavel.com. 

H VAVEL επιλέχθηκε από το Ινστιτούτο Εξωτερικού Εμπορίου της Ισπανικής Κυβέρνησης  στο πρόγραμμα του Ισπανικού Τεχνολογικού Κέντρου στη Σίλικον Βάλεϊ στα τέλη του 2017 ως startup με δυνατότητα εγκατάστασης στην αμερικανική αγορά. 

### Προέλευση ονόματος

Το όνομα VAVEL προέκυψε ως μνεία για τον Πύργο της Βαβέλ, τον αιτιολογικό μύθο όπου μια ενωμένη ανθρωπότητα, στην οποία ο λαός μιλούσε μια γλώσσα, μετανάστευσε και στη συνέχεια εγκαταστάθηκε στη γη του Shinar. 

Στη συνέχεια αποφάσισαν να χτίσουν μια πόλη και έναν πύργο που δήθεν θα μπορούσαν να φτάσουν στον ουρανό. Σε αυτό το κεφάλαιο της Γένεσις λέγεται ότι ο Θεός αναστατώθηκε με τον λαό και ως εκ τούτου αποφάσισε να μπερδέψει την τότε μορφή επικοινωνίας. Αυτό λέγεται ότι είναι η προέλευση των διαφορετικών γλωσσών.

Παραπομπές
----------

1. ↑  «Vavel.com Site Info». Alexa Internet. Αρχειοθετήθηκε από το πρωτότυπο στις 22 Ιουλίου 2019. Ανακτήθηκε στις 25 Μαρτίου 2019.
2. ↑  Νούνιεζ, Άλαν. «VAVEL México salta a la radio y televisión» (στα ισπανικά μεξικού). *VAVEL.com*.. Ανακτήθηκε στις 2017-02-12.
3. ↑  «First article on Vavel.com». 28 Ιουνίου 2009.
4. ↑  «Nine Spanish startups will participate in the seventh edition of the Silicon Valley immersion program of the Spain Tech Center». Ανακτήθηκε στις 14 Δεκεμβρίου 2018.

Εξωτερικοί σύνδεσμοι
--------------------

* Επίσημος ιστότοπος
* Επίσημο λογαριασμός στο Twitter
* Συνέντευξη με τον Javier Robles, δημιουργό του VAVEL
Το Pong είναι ένα αθλητικό παιχνίδι arcade βασισμένο στην επιτραπέζια αντισφαίριση (πινγκ-πονγκ), με απλά δισδιάστατα γραφικά, που κατασκευάστηκε από την Atari και κυκλοφόρησε αρχικά το 1972. Πρόκειται για ένα από τα πρώτα παιχνίδια arcade. Δημιουργήθηκε από τον Άλαν Άλκορν ως εκπαιδευτική άσκηση που του ανέθεσε ο συνιδρυτής της Atari, Νόλαν Μπούσνελ, αλλά ο Μπούσνελ και ο συνιδρυτής της Atari, Τεντ Ντάμπνεϊ, εξεπλάγησαν από την ποιότητα της εργασίας του Alcorn και αποφάσισαν να κατασκευάσουν το παιχνίδι. Ο Μπούσνελ βασίστηκε στην ιδέα του παιχνιδιού σε ένα ηλεκτρονικό παιχνίδι πινγκ-πονγκ που περιλαμβανόταν στο Magnavox Odyssey, την πρώτη οικιακή κονσόλα βιντεοπαιχνιδιών. Ως απάντηση, η Magnavox μήνυσε αργότερα την Atari για παραβίαση πατέντας.

the video game is a representation of a game of table tennis.Οι δύο ρακέτες επιστρέφουν τη μπάλα μεταξύ τους.Οι πόντοι αναφέρονται στα άκρα της οθόνης.
Το Pong ήταν το πρώτο εμπορικά επιτυχημένο βιντεοπαιχνίδι και συνέβαλε στην καθιέρωση της βιομηχανίας βιντεοπαιχνιδιών μαζί με το Magnavox Odyssey. Αμέσως μετά την κυκλοφορία του, αρκετές εταιρείες άρχισαν να παράγουν παιχνίδια που μιμούνταν πιστά το gameplay του. Τελικά, οι ανταγωνιστές της Atari κυκλοφόρησαν νέους τύπους βιντεοπαιχνιδιών που παρέκκλιναν σε διαφορετικό βαθμό από την αρχική μορφή του Pong, και αυτό, με τη σειρά του, οδήγησε την Atari να ενθαρρύνει το προσωπικό της να προχωρήσει πέρα από το Pong και να παράγει η ίδια πιο καινοτόμα παιχνίδια.

Η Atari κυκλοφόρησε αρκετές συνέχειες του Pong που βασίζονταν στο gameplay του πρωτότυπου παιχνιδιού προσθέτοντας νέα χαρακτηριστικά. Κατά τη διάρκεια της χριστουγεννιάτικης περιόδου του 1975, η Atari κυκλοφόρησε μια οικιακή έκδοση του Pong αποκλειστικά μέσω των καταστημάτων λιανικής πώλησης Sears. Η οικιακή έκδοση ήταν επίσης εμπορική επιτυχία και οδήγησε σε πολυάριθμους κλώνους. Το παιχνίδι επανακυκλοφόρησε σε πολλές οικιακές και φορητές πλατφόρμες μετά την κυκλοφορία του. Το Pong αποτελεί μέρος της μόνιμης συλλογής του Ιδρύματος Σμιθσόνιαν στην Ουάσινγκτον, λόγω της πολιτιστικής του επίδρασης.

Τρόπος παιχνιδιού
-----------------

Το Pong είναι ένα δισδιάστατο αθλητικό παιχνίδι που προσομοιώνει το πινγκ-πονγκ. Οι παίκτες ελέγχουν κάθε ένας μία ρακέτα που κινείται οριζόντια κοντά στα άκρα της οθόνης, ενώ ένα μικρό κουτί (η μπάλα) κινείται μεταξύ τους. Στόχος του παιχνιδιού είναι να αποκρούσουν οι παίκτες την μπάλα με τις ρακέτες τους και να την στείλουν πίσω στον αντίπαλο. Αν η μπάλα περάσει τη ρακέτα ενός παίκτη και φτάσει στην αντίπερα πλευρά της οθόνης, ο αντίπαλος κερδίζει έναν πόντο. Ο παίκτης που πετύχει περισσότερους πόντους κερδίζει το παιχνίδι.

Παραπομπές
----------

1. ↑  «Pong». Killer List of Videogames. Ανακτήθηκε στις 22 Οκτωβρίου 2008.
2. ↑  Sellers, John (Αυγούστου 2001). «Pong». *Arcade Fever: The Fan's Guide to The Golden Age of Video Games*. Running Press. σελίδες 16–17. ISBN 0-7624-0937-1.
To **Velabrum** ήταν η χαμηλή κοιλάδα στην πόλη της Ρώμης, που συνέδεε την Αγορά (Forum) με την Αγορά Βοοειδών (Forum Boarium), και τον Καπιτωλίνο λόφο με τη δυτική πλαγιά του Παλατίνου λόφου. Πιστεύεται ότι πριν από την κατασκευή τής Μεγάλης Αποχέτευσης (Cloaca Maxima), η οποία πιθανώς ακολούθησε την πορεία ενός αρχαίου ρέματος, η περιοχή ήταν έλος, αν και αυτός ο ισχυρισμός έχει διαψευσθεί από δείγματα πυρήνα, που ελήφθησαν από το Velabrum το 1994. Οι αρχαίοι αξιωματούχοι ανέφεραν, ότι σε αυτήν την ελώδη περιοχή οι ρίζες μίας συκιάς *(ficus Ruminalis)* έπιασαν και σταμάτησαν το καλάθι, που μετέφερε τον Ρωμύλο και τον Ρώμο, καθώς αυτό επέπλεε στο ρεύμα του Τίβερη. Ο τόπος λοιπόν έχει υψηλή συμβολική σημασία.

Σχέδιο που δείχνει την περιοχή τού Velabrum.
Ακόμη και μετά την κατασκευή της Αποχέτευσης, η περιοχή εξακολουθούσε να είναι επιρρεπής σε πλημμύρες από τον Τίβερη, έως ότου το επίπεδο τού εδάφους ανυψώθηκε μετά την πυρκαγιά του Νέρωνα.

Είναι η τοποθεσία της αψίδας του Ιανού (arcus Janus), του αψίδας των Αργυραμοιβών (arcus Argentariorum) και της εκκλησίας Σαν Τζιόρτζιο αλ Βελάμπρο.

Εξωτερικοί σύνδεσμοι
--------------------

* Απόσπασμα από *A Topographical Dictionary of Ancient Rome* από το Λονδίνο: Oxford University Press, 1929
* Ammerman, AJ (2013), 'Looking at early Rome with fresh eyes', στο JDEvans (επιμ. ), A Companion to the Archaeology of the Roman Republic, Malden, MA: 167-180

Βιβλιογραφικές αναφορές
-----------------------
Το **SHF** (Super High Frequency) είναι η ονομασία για ραδιοσυχνότητες στην περιοχή μεταξύ 3 και 30 gigahertz (GHz). Αυτή η ζώνη συχνοτήτων είναι επίσης γνωστή ως ζώνη "εκατοντάδα", καθώς τα μήκη κύματος κυμαίνονται από ένα έως δέκα εκατοστά. Αυτές οι συχνότητες εμπίπτουν στη ζώνη μικροκυμάτων, έτσι τα ραδιοκύματα με αυτές τις συχνότητες ονομάζονται μικροκύματα. Το μικρό μήκος κύματος των μικροκυμάτων τους επιτρέπει να κατευθύνονται σε στενές δέσμες με κεραίες ανοίγματος, όπως παραβολικά πιάτα, έτσι ώστε να χρησιμοποιούνται για επικοινωνία από σημείο σε σημείο και συνδέσεις δεδομένων και για ραντάρ. Αυτή η περιοχή συχνοτήτων χρησιμοποιείται για τους περισσότερους πομπούς ραντάρ, ασύρματα δίκτυα LAN, δορυφορική επικοινωνία, συνδέσεις ραδιοκυμάτων μικροκυμάτων και πολυάριθμους συνδέσμους επίγειων δεδομένων μικρής εμβέλειας. Η ασύρματη τεχνολογία USB αναμένεται να χρησιμοποιήσει περίπου το ένα τρίτο αυτού του φάσματος.

Κεραίες
-------

SHF κεραίες και δορυφορικά πιάτα σε ένα πύργο επικοινωνιων στην Αυστραλία.
Τα μικροκύματα συχνά μεταφέρονται με κυματοδηγό, όπως το παράδειγμα από ένα ραντάρ ελέγχου εναέριας κυκλοφορίας, καθώς άλλοι τύποι καλωδίων που έχουν μεγάλες απώλειες ισχύος στις συχνότητες SHF.

Τα μήκη κύματος των κυμάτων SHF είναι αρκετά μικρά ώστε να μπορούν να επικεντρωθούν σε στενές δέσμες από κεραίες υψηλής απόδοσης από μισό μέτρο έως πέντε μέτρα σε διάμετρο. Οι κεραίες οδηγίας στις συχνότητες SHF είναι ως επί το πλείστον κεραίες ανοίγματος, όπως οι παραβολικές κεραίες (ο πιο συνηθισμένος τύπος), οι διηλεκτρικοί φακοί και οι κεραίες κέρατος. Μεγάλες παραβολικές κεραίες μπορούν να έχουν πολύ στενά δοκάρια μερικών πόντων ή λιγότερο, και συχνά πρέπει να στοχεύουν με τη βοήθεια ενός boresight. Για εφαρμογές παντός κατεύθυνσης όπως οι ασύρματες συσκευές και τα κινητά τηλέφωνα, χρησιμοποιούνται μικρά δίπολα ή μονοπολοί. Ένας άλλος τύπος κεραίας πρακτικής σε συχνότητες μικροκυμάτων είναι η φάση συστοιχίας, που αποτελείται από πολλά δίπολα ή κεραίες επιπέδων σε μια επίπεδη επιφάνεια, καθένα από τα οποία τροφοδοτείται μέσω ενός μετατοπιστή φάσης, το οποίο επιτρέπει τη δέσμη της συστοιχίας να κατευθύνεται ηλεκτρονικά. Το μικρό μήκος κύματος απαιτεί μεγάλη μηχανική ακαμψία σε μεγάλες κεραίες, για να διασφαλιστεί ότι τα ραδιοκύματα φθάνουν στο σημείο τροφοδοσίας.
Το **Porinetia Ora** («Ζήτω η Πολυνησία!») είναι πολιτικό κόμμα της Γαλλικής Πολυνησίας, αυτονομιστικής τάσης, το οποίο ιδρύθηκε την 1η Δεκεμβρίου 2004, είτις λίγο καιρό πριν από τις τοπικές εκλογές που έλαβαν χώρα τον Φεβρουάριο του 2005.

Ο ιδρυτής του είναι ο Ρεϊνάλντ Τεϊμαρί ο οποίος παραιτήθηκε του αξιώματός του έπειτα από την ανάληψη της προεδρίας της Ποδοσφαιρικής Συνομοσπονδίας Ωκεανίας το 2004. Είναι παλαιό μέλος του Tahoeraa huiraatira (από το 1995). 

Τωρινός του πρόεδρος είναι ο Τεϊβά Μανουταχί. « *Σήμερα, η πολιτική τάξη προσβάλλεται στην Συνέλευση της Πολυνησίας (…) Οι ψηφοφόροι αισθάνονται προδομένοι (…) Επιθυμώ να παλέψω ενάντια στον διπολισμό (…) Το να επιλέγει κανείς μεταξύ του UPLD και του Tahoera'a δεν αποτελεί επιλογή* », έχει δηλώσει μεταξύ άλλων ο πρόεδρος του Porinetia Ora στο *Tahiti Presse*.

Το κόμμα παρουσίασε δύο υποψήφιους για τις βουλευτικές εκλογές του 2007 :

* τον Οραμά Μανουταχί (δυτικό τμήμα)
* τον Τεϊβά Μανουταχί (ανατολικό τμήμα)

Εξωτερικοί σύνδεσμοι
--------------------

* Το Blog του Porinetia Ora
**The Bad Seed** (αγγλ. *Ο κακός σπόρος*) είναι μυθιστόρημα του συγγραφέα Γουίλιαμ Μαρτς από το 1954. Προτάθηκε το 1955 για το βραβείο National Book Award. Ήταν η τελευταία σημαντική εργασία του Μαρτς, και, αν και δημοσιεύτηκε εν ζωή του, είχε τεράστια επιτυχία, τόσο εμπορική όσο και στους κριτικούς μετά από το θάνατό του, έναν μήνα αργότερα.
Παρουσιάστηκε στο θέατρο του Broadway με μεγάλη επιτυχία και για μεγάλο χρονικό διάστημα σε μια διασκευή του Μάξγουελ Άντερσον, ενώ στον κινηματογράφο και σε σκηνοθεσία του Μέρβιν Λερόι προτάθηκε για το βραβείο Academy Award.

Πλοκή
-----

Κεντρικός χαρακτήρας της ιστορίας είναι η Κριστίνε Πένμαρκ, μια νέα μητέρα που ανακαλύπτει ότι η οκτάχρονη κόρη της, η Ρόντα, είναι δολοφόνος. Παρακινούμενη από παράξενα όνειρα και το χόμπι της για θεωρίες της ψυχιατρικής, η Κριστίνε αρχίζει να υποψιάζεται ότι μάλλον είναι υιοθετημένο παιδί και, πιθανόν, η μοναδική απόγονος ενός δολοφόνου, του Μπέσι Ντένκερ.

Η Ρόντα μας παρουσιάζεται έμμεσα ως μια ψυχρή ψυχοπαθής που έμοιασε την γιαγιά της και δεν διστάζει ακόμα και να σκοτώσει εάν είναι απαραίτητο για να πετύχει αυτό που θέλει. Η Κριστίνα τελικά κατορθώνει να ανακαλύψει την αλήθεια, αλλά η Ρόντα έχει σκοτώσει ήδη τρεις ανθρώπους (μια γιαγιά, τον Κλοντ και τον Λίροϊ) και ένα σκυλάκι.

Η μητέρα της αφού αντιλήφθηκε την αλήθεια βρίσκεται σε ένα φοβερό δίλημμα, αφού ξέρει ότι η κόρη της θα συνεχίζει τις κακές της πράξεις. Η Κριστίνε αποφασίζει να λύσει το πρόβλημα δίνοντας στην Ρότα μιας θανατηφόρα δόση χαπιών ύπνου και αυτοκτονεί. Η Ρόντα, εντούτοις, ως εκ θαύματος θα επιζήσει. Εδώ τελειώνει η ιστορία.

Κινηματογραφήσεις
-----------------

Η ιστορία προσαρμόστηκε από τον John Lee Mahin και παρουσιάστηκε στον κινηματογράφου το 1956 σε σκηνοθεσία του Μέρβιν Λερόι. Το 1985 παρουσιάστηκε στην τηλεόραση σε σκηνοθεσία του Πολ Γουίντκος.

Παραπομπές
----------

1. ↑  archive.org/details/badseed00will\_fdj. Ανακτήθηκε στις 11  Φεβρουαρίου 2019.

Εξωτερικοί σύνδεσμοι
--------------------

* The National Book Foundation's List of awards by year.
To ***Na putu*** (αγγλικά: ***On the Path***) είναι δραματική ταινία από τη Βοσνία Ερζεγοβίνη του 2010, σε σκηνοθεσία και σενάριο της Γιασμίλα Ζμπάνιτς. Πρωταγωνιστούν οι Ζρίνκα Κβίτεσιτς και Λέον Λούτσεβ. Η ταινία επικεντρώνεται στη σχέση και τις δυσκολίες που παρουσιάζονται σε ένα νεαρό ζευγάρι. Η ταινία υπήρξε επίσημη συμμετοχή στο Φεστιβάλ Κινηματογράφου του Βερολίνου για τη Χρυσή Άρκτο, ενώ στο Διεθνές φεστιβάλ κινηματογράφου του Γερεβάν κέρδισε το βραβείο FIPRESCI.

Πλοκή
-----

Η Λούνα και ο Αμάρ είναι ένα νεαρό ζευγάρι που ζει στο Σαράγιεβο. Αμφότεροι έχουν τραυματικές εμπειρίες από το πόλεμο που είχε ξεσπάσει στην περιοχή τη δεκαετία του 1990. Η Λούνα, είχε δει τους γονείς της να πεθαίνουν από αντιμουσουλμάνους, στο Μπιέλινα και ήρθε στο Σαράγιεβο με τους παππούδες της, ως προσφυγοπούλα. Ο Αμάρ είχε υπηρετήσει στον πόλεμο ως στρατιώτης και έχασε τον αδελφό του. Πλέον και οι δύο έχουν φτιάξει τη ζωή τους, η Λούνα δουλεύοντας ως αεροσυνοδός και ο Αμάρ ως υπάλληλος στο κέντρο ελέγχου του Αεροδρομίου του Σαράγιεβο. Όταν αυτή επέστρεψε από μία πτήση, κάνανε ένα παθιασμένο σεξ και βγήκαν έξω να διασκεδάσουν. Αν και είναι μουσουλμάνοι, η θρησκεία δεν έπαιζε μεγάλο ρόλο στη σχέση τους. Μάλιστα, ο Αμάρ, έπινε λίγο παραπάνω - απαγορευμένο στο Ισλάμ -, αλλά αυτό άρχισε σιγά σιγά να γίνεται πρόβλημα στη σχέση τους.

Εν αρχή, ο Αμάρ, χάνει τη δουλειά, επειδή τον πιάσανε μεθυσμένο εν ώρα υπηρεσίας. Έτσι η Λούνα έγινε πολύ ανήσυχη, ενώ διατηρούσε πάντα, το όνειρό της, ότι μία μέρα θα αποκτήσει ένα παιδί με τον Αμάρ. Οι φόβοι της όμως για το μέλλον αυξήθηκαν όταν ο Αμάρ, βρήκε δουλειά, με καλά λεφτά, σε μία μουσουλμανική κοινότητα, η οποία βρισκόταν αρκετές ώρες μακριά από όπου διέμεναν. Η Λούνα δεν επικοινωνούσε συχνά με τον Αμάρ. Όταν πια της επιτράπηκε να πάει στην κοινότητα, η οποία βρισκόταν σε ένα ωραίο και ειδυλλιακό μέρος, πρόσεξε ότι οι άντρες αλλά και γυναίκες ζούσαν σε στενό περιορισμό και ότι τους παρακολουθούσαν στενά. Έτσι, η Λούνα ζητά στον Αμάρ να επιστρέψει σπίτι, όμως εκείνος αρνήθηκε λέγοντας ότι τον κρατά μακριά από το ποτό, αλλά και ότι αυτή η ζωή αξίζει σε αυτήν την κοινότητα. Τότε η Λούνα κατάλαβε ότι οι πεποιθήσεις του Αμάρ για τη θρησκεία άλλαξαν. Ο Αμάρ, ισχυριζόταν ότι όλα τα κάνει για γίνει ένα καλύτερο άτομο, αλλά η συλλογιστική πορεία του Αμάρ ήταν κάτι που δεν μπορούσε να κατανοήσει η Λούνα. Τότε αρχίζει να αμφισβητεί σε οτιδήποτε πίστευε έως τότε, μέχρι και την ανάγκη της να αποκτήσει ένα παιδί.

Παραπομπές
----------

1. ↑  «60th Berlin International Film Festival: Programme». *berlinale.de*. Αρχειοθετήθηκε από το πρωτότυπο στις 28 Ιανουαρίου 2015. Ανακτήθηκε στις 16 Οκτωβρίου 2010.
2. ↑  «Golden Apricot International Film Festival». *gaiff.am*. Αρχειοθετήθηκε από το πρωτότυπο στις 31 Ιανουαρίου 2016. Ανακτήθηκε στις 1 Ιανουαρίου 2011.

Εξωτερικοί σύνδεσμοι
--------------------

* *Na putu*   στην IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 299452349
* GND: 1033287822

 |

 |
Το **NHK World** είναι Ιαπωνικό κανάλι που εκπέμπει στην αγγλική γλώσσα, με στόχο την προώθηση του ιαπωνικού πολιτισμού και της Ιαπωνίας σε όλο το κόσμο, αλλά και στα ιαπωνικά για τους απόδημους Ιάπωνες. Είναι παρόμοιας θεματολογίας με τη Ντόιτσε Βέλε, το BBC World News και την αγγλόφωνη έκδοση του France 24. Μεταδίδει ειδήσεις, πολιτιστικά προγράμματα σχετικά με τον ιαπωνικό πολιτισμό, ταξιδιωτικά προγράμματα, αποσπάσματα από την ιαπωνική έκδοση του ΝΗΚ, μαθήματα ιαπωνικής γλώσσας και άλλα πολιτιστικά και ενημερωτικά προγράμματα.

NHK World Television
--------------------

Το NHK ξεκίνησε τις διεθνείς υπηρεσίες τηλεοπτικών μεταδόσεων για τη Βόρεια Αμερική και την Ευρώπη το 1995. Την 1η Απριλίου 1998, το **NHK World Television** ξεκίνησε να εκπέμπει. Το ειδησεογραφικό και πληροφοριακό κανάλι του NHK μεταδίδεται μέχρι και σήμερα διεθνώς μέσω δορυφόρου και μέσω καλωδιακής. Το πρόγραμμά του μεταδίδεται στην Αγγλική γλώσσα. Ξεκίνησε ως ειδησεογραφικό κανάλι το Φεβρουάριο του 2009 χρησιμοποιώντας το λογότυπο του ίδιου του σταθμού το οποίο είχε υλοποιήσει το δημιουργικό και διαφημιστικό τμήμα του NHK. Αρχικά, το **NHK World TV** είχε χρησιμοποιήσει το λογότυπο του ίδιου του φορέα. Μερικές από τις εκπομπές του καναλιού γυρίζονται από τα στούντιο παραγωγής του Ιαπωνικού Ραδιοτηλεοπτικού Οργανισμού *JIB TV* των οποίων το 60% των μετοχών ανήκει στο NHK και το υπόλοιπο 40% ανήκει σε ιδιώτες επενδυτές και ιδιωτικές εταιρείες, όπως η Microsoft και η Ιαπωνική τράπεζα *Mizuho*.

### NHK World Premium

Το **NHK World Premium Television** μεταδίδει ειδήσεις, αθλητισμό και ψυχαγωγία στην Ιαπωνική γλώσσα παγκοσμίως μέσω δορυφόρου ως συνδρομητική υπηρεσία. Στην Ευρώπη το κανάλι μεταδίδεται μέσω της Ιαπωνικής Δορυφορικής Τηλεοπτικής Υπηρεσίας *JSTV* και στις Ηνωμένες Πολιτείες Αμερικής το κανάλι είναι γνωστό ως TV Japan. Τα προγράμματα γενικά δεν φέρουν και δεν χρησιμοποιούν Αγγλικούς υπότιτλους.

Παραπομπές
----------

1. ↑  «Μόνο ένας περιορισμένος αριθμός προγραμμάτων του καναλιού είναι διαθέσιμος για μετάδοση και στο διαδίκτυο». Αρχειοθετήθηκε από το πρωτότυπο στις 24 Φεβρουαρίου 2015. Ανακτήθηκε στις 27 Δεκεμβρίου 2014.

Εξωτερικοί σύνδεσμοι
--------------------

* Επίσημη ιστοσελίδα του NHK World
* Radio Japan Ζωντανές μεταδόσεις, podcasting και αρχειοθέτηση
* Μαθήματα εκμάθησης ξένων γλωσσών από *Basic Japanese for You* και *Brush Up Your Japanese*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131419449
* LCCN: n85234145

 |

 |
Ένα Κόρντον Μπλου Quorn
Το **Quorn** είναι μάρκα προϊόντων υποκατάστατου κρέατος ή η εταιρεία που τα παράγει. Το Quorn προέρχεται από το Ηνωμένο Βασίλειο και πωλείται κυρίως στην Ευρώπη, αλλά είναι διαθέσιμο σε 14 χώρες. Η μάρκα ανήκει στη μητρική εταιρεία Monde Nissin.

Το Quorn πωλείται τόσο ως συστατικό μαγειρέματος όσο και ως υποκατάστατο κρέατος που χρησιμοποιείται σε μια σειρά από προσυσκευασμένα γεύματα.

Όλες οι τροφές Quorn περιέχουν μυκοπρωτεΐνη ως συστατικό, η οποία προέρχεται από τον μύκητα *Fusarium venenatum*. Στα περισσότερα προϊόντα Quorn, η καλλιέργεια του μύκητα ξηραίνεται και αναμιγνύεται με λεύκωμα αυγού, το οποίο λειτουργεί ως συνδετικό, και στη συνέχεια προσαρμόζεται στην υφή και συμπιέζεται σε διάφορες μορφές. Υπάρχει επίσης και vegan σκεύασμα το οποίο χρησιμοποιεί πρωτεΐνη πατάτας ως συνδετικό αντί για λεύκωμα αυγού.

Παραπομπές
----------

1. ↑  «Quorn FAQ». *Quorn.co.uk*. Αρχειοθετήθηκε από το πρωτότυπο στις 12 Απριλίου 2017. Ανακτήθηκε στις 21 Μαΐου 2019.
2. ↑  Finnigan, TJA (2011) Mycoprotein: origins, production and properties. In *Handbook of Food Proteins* (eds. G. O. Philips and P. A. Williams), pp 335–352. Woodhead Publishing Ltd
3. ↑  «Fusarium venenatum - an overview | ScienceDirect Topics». *www.sciencedirect.com*. Ανακτήθηκε στις 2 Ιουνίου 2021.
Η ταινία **Skyline** είναι ένα θρίλερ επιστημονικής φαντασίας του 2010, με θέμα την εισβολή των εξωγήινων στη Γη. Η σκηνοθεσία και η παραγωγή έγινε από τους **αδελφούς Στράους** (Colin και Greg Strause), ενώ πρωταγωνιστούν οι **Έρικ Μπάλφουρ** (Eric Balfour), **Ντόναλντ Φάισον** (Donald Faison), **Σκότι Τόμσον** (Scottie Thompson), **Μπρίτανι Ντάνιελ** (Brittany Daniel) και **Ντέιβιντ Ζάγιας** (David Zayas). Σύμφωνα με τους αδελφούς Στράους, το Skyline είναι η πρώτη από μια σειρά ταινιών, η οποία θα περιλαμβάνει τουλάχιστον μία ακόμη ταινία.

Πλοκή
-----

Ο Τζάροντ (Έρικ Μπαλφούρ, The Texas Chainsaw Massacre) και η Ιλέιν (Σκότι Τόμσον, Star Trek) ταξιδεύουν στο Λος Άντζελες για το πάρτι γενεθλίων του καλύτερου φίλου του Τζάροντ, Τέρι (Ντόναλντ Φάισον). 

Την επόμενη του πάρτι, λαμπρά, μπλε φώτα κατεβαίνουν από τον ουρανό και «αιχμαλωτίζουν» όποιον τα κοιτά. Ο Ρέι, υπάλληλος του Τέρι, που συμμετείχε στο πάρτι, πέφτει θύμα των φώτων, ενώ ο Τζάροντ σώζεται από τον Τέρι. Οι δυο τους αποφασίζουν να μάθουν τι είναι αυτά τα φώτα, και ανεβαίνουν στη στέγη του κτηρίου, όπου αντικρίζουν εκατοντάδες εξωγήινα σκάφη να κατεβαίνουν μέσα από το μπλε φως και να «ρουφάνε» χιλιάδες ανθρώπους.

Εξωτερικοί σύνδεσμοι
--------------------

* Επίσημο website
* Το «Skyline» στο IMDB

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Η **Sniper Studios** είναι μία ανεξάρτητη αμερικάνικη εταιρία ανάπτυξης βιντεοπαιχνιδιών που αποτελείται από βετεράνους developers εταιριών, όπως οι Activision, EA, Sega και 3DO. Δημιουργήθηκε το 2016 στο Ρέντγουντ Σίτι της Καλιφόρνια το 2005. Το πιο πρόσφατο παιχνίδι που ανέπτυξε είναι το Crazy Taxi: Fare Wars για το PSP, το οποίο εκδόθηκε από τη Sega. Η τελευταία επέλεξε τη Sniper Studios να αναπτύξει το παιχνίδι, καθώς οι υπάλληλοί της εργάστηκαν σε σημαντικούς τίτλους, όπως τα NASCAR και Simpsons.
Από τις 20 Δεκεμβρίου του 2006, η εταιρία είναι αδειοδοτημένος developer του Xbox 360.

Τον Ιανουάριο του 2012, η επίσημη ιστοσελίδα της εταιρίας αναφέρει ότι βρίσκεται υπό κατασκευή, ωστόσο το στούντιο δεν έχει βγάλει κάποιο παιχνίδι από το 2007 και για χρόνια δεν υπάρχει κάλυψη από τα μέσα. Πλέον, το όνομα της ιστοσελίδας έχει βγει προς πώληση. Το τρέχον εγχείρημά της είναι άγνωστο.

Παιχνίδια της εταιρείας
-----------------------

* Crazy Taxi: Fare Wars

Εξωτερικοί σύνδεσμοι
--------------------

* Company homepage
* Company Profile @ IGN

Παραπομπές
----------

1. ↑  «Sniper Studios on IGN». Αρχειοθετήθηκε από το πρωτότυπο στις 19 Ιουλίου 2015. Ανακτήθηκε στις 25 Ιανουαρίου 2016.
2. ↑  «"Sniper Studios' Jeff Hasson talks PSP, next-gen development". QuickJump Gaming Network. May 24, 2007. Retrieved 3 September 2015». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 25 Ιανουαρίου 2016.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 150570018
* BNF: cb155947296 (data)

 |

 |
Στην Εκπαίδευση των Ελευθέρων Τεχνών, το **Quadrivium** (πληθυντικός: Quadrivia) περιλαμβάνει τα τέσσερα αντικείμενα των Μαθηματικών Τεχνών: Αριθμητική, Γεωμετρία, Μουσική, Αστρονομία και διδασκόταν έπειτα από την εκμάθηση του απλούστερου Trivium. Η λέξη είναι λατινική και σημαίνει *τέσσερις τρόποι/οδοί* και η χρήση της για τα τέσσερα θέματα αποδίδεται στον Βοήθιο ή τον Κασσιόδωρο, λόγιους του 5ου-6ου αι. Μαζί τα δύο αυτά, το Trivium και το Quadrivium, αποτελούσαν τις επτά ελεύθερες (ie διανοητικές) Τέχνες, που ξεχώριζαν από τις πρακτικές Τέχνες: την Ιατρική και την Αρχιτεκτονική.

Ο Θεός ως Γεωμέτρης: για έναν λόγιο του Μεσαίωνα, ο Θεός έφτιαξε το σύμπαν με γεωμετρικές και αρμονικές αρχές, ειδικά Γεωμετρία και Αστρονομία. Έτσι η επιστήμη συνδέεται με το θείο. Η αναζήτηση αυτών των αρχών θα ήταν η αναζήτηση του Θεού.
Η τετράδα αυτή των μαθημάτων αποτελείτο από την Αριθμητική, τη Γεωμετρία, τη Μουσική και την Αστρονομία. Έπονταν της προπαρασκευαστικής εργασίας της τριάδας της Γραμματικής, της Λογικής και της Ρητορικής. Η τετράδα αυτή, με τη σειρά της, εθεωρείτο η βάση για τη σπουδή της Φιλοσοφίας (της κατ'εξοχήν ελεύθερης Τέχνης) και της Θεολογίας. Η τετράδα ήταν η ανώτερη διαίρεση της Μεσαιωνικής εκπαίδευσης και τα μαθήματά της σχετιζόταν με τη μέτρηση του αριθμού (Αριθμητική), του χώρου (Γεωμετρία), του χρόνου (Μουσική) και του χώρου-και-χρόνου (Αστρονομία). Έδινε στον εκπαιδευόμενο τις ουσιαστικές δεξιότητες διανόησης της κλασικής αρχαιότητας.

Η προέλευση
-----------

Η τετράδα αυτή των μαθημάτων αποτελούσε το δεύτερο μέρος των σπουδών, όπως την περιγράφει ο Πλάτων στην *Πολιτεία* του, στο 7ο βιβλίο της με την εξής σειρά: Αριθμητική, Γεωμετρία, Αστρονομία, Μουσική. Η τετράδα υπονοείται στα πρώιμα γραπτά των Πυθαγορίων και στο *Περί του γάμου της Φιλολογίας με τον Ερμή* του Μαρτιανού Καπέλλα (5ος αι.). Ωστόσο ο όρος quadrivium δεν χρησιμοποιήθηκε, παρά στις αρχές του 6ου αι. από τον Βοήθιο.

Όπως γράφει ο Πρόκλος, "οι Πυθαγόριοι διαιρούσαν όλη τη μαθηματική επιστήμη σε τέσσερα μέρη. Το ήμισυ αυτης σχετιζόταν με την ποσότητα, το άλλο με το μέγεθος και κάθε ήμισυ υποδιαιρούνταν σε δύο μέρη: η ποσότητα μπορεί να θεωρηθεί σε σχέση με τον εαυτό της ή σε σχέση με άλλη· το μέγεθος είναι ακίνητο ή σε κίνηση. Έτσι με την ποσότητα ως προς τον εαυτό της ασχολείται η Αριθμητική, με τις ποσότητες μεταξύ τους (αναλογίες) η Μουσική, με το ακίνητο μέγεθος η Γεωμετρία και με το μέγεθος που εκ φύσεως κινείται ασχολούνται τα Σφαιρικά (η Αστρονομία)".

Πηγές
-----

* "Quadrivium (education)". Britannica Online. 2011. EB.
Ο **Άγιος Νικόλαος του Ποταμιού** είναι απλή μονόκλιτη βασιλική και βρίσκεται στη Σάμο στην περιοχή Ποτάμι.

Περιγραφή
---------

Σε αρκετά άμορφη κατάσταση και εντός πυκνής βλάστησης βρίσκονται τα ερείπια εκκλησίας αφιερωμένης στον Άγιο Νικόλαο. Στην τοπική παράδοση είναι γνωστή, αλλά σε πατριαρχικά σιγίλια αναφέρεται και ως *εγκρημνισμένη*. Πρόκειται για τα σιγίλια των ετών 1816, 1776, 1737, 1663. Ο ανατολικός και δυτικός τοίχος διατηρούνταν ως το 1957 και ο βορινός σε μέσο ύψος 1,00 με 1,50 μέτρα. Ανήκε στον τύπο της απλής βασιλικής με εσωτερικές διαστάσεις 4,10Χ8,65μ. Η είσοδος της ήταν πλάγια, στο δυτικό άκρο του νότιου τοίχου. Οι πλάγιοι τοίχοι εσωτερικώς και εξωτερικώς εμφανίζονται σε ρυθμική επανάληψη. Τα κατώτερα τμήματα παραστάδων, εξοχής 20 εκ περίπου, που υποδηλώνουν ότι προς τα πάνω ενώνονταν με τόξα, σχηματίζοντας σειρές από τρεις σε κάθε πλευρά τυφλές αψίδες. Ανάλογες τυφλές αψίδες υπήρχαν και στον δυτικό τοίχο. αλλά εξωτερικές και δύο μόνο σε αριθμό.
Στον δυτικό τοίχο του ναού η κόγχη του ιερού, σχετικά μεγάλη και βαθειά εμφανίζεται εξωτερικά ημικυκλική, ενώ στο βάθος της ανοίγονται, ακανόνιστα, τρία στενά παράθυρα. Τα μόνα άλλα παράθυρα που μπορούν να επισημανθούν ακόμα στα σωζόμενα τμήματα των τοίχων, είναι ένα μικρό, ψηλό, στη δυτική πλευρά, και ένα άλλο, επίσης μικρό, στο ανατολικό άκρο της βορινής. Από τρύπες που υπάρχουν στο δάπεδο του χώρου -προς το ιερό- επισημάνθηκαν δύο, περίπου συμμετρικά ως προς τον κατά μήκος άξονα, υπόγεια διαμερίσματα , με θολωτή κάλυψη, μικρό βάθος (περίπου 1,50 μέτρο) και ασαφείς τις άλλες διαστάσεις, με χρήση άγνωστη.
Οι τοίχοι είναι από αδρή λιθοδομή με κουρασάνι. Σε μερικές εξωτερικές επιφάνειές τους σώζονται επιχρίσματα με ίχνη χαρακτής και χρωματικής διακόσμησης, η οποία με εναλλαγές λωρίδων σε χρώματα ώχρας και κερμιδί,προσπαθεί να μιμηθεί το πλινθοπερίκλειστο σύστημα τοιχοποιίας.
Η στέγασή του ή ήταν δρομική ημικυλινδρική καμάρα ή ξύλινη δικλινής στέγη.

Χρονολόγηση ναού
----------------

Από τις αναλογίες του χώρου, την έντονα μακρόστενη κάτοψή του, την αψιδωτή διαμόρφωση των τοίχων, τοποθετείται στην τελευταία βυζαντινή περίοδο (12ος έως 14ος αιώνας). Η ύπαρξη εξωτερικών τυφλών αψίδων μαρτυρεί επιδράσεις του αρχιτεκτονικού ύφους της Κωνσνταντινούπολης της ίδις εποχής.

Παραπομπές
----------

1. ↑  Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου*Νικόλαος Δημητρίου*, Αθήνα, 1997, σελ.25
2. ↑  Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου*Νικόλαος Δημητρίου*, Αθήνα, 1997, σελ.26
3. ↑  Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου*Νικόλαος Δημητρίου*, Αθήνα, 1997, σελ.26
4. ↑  Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου*Νικόλαος Δημητρίου*, Αθήνα, 1997, σελ.26,28
5. ↑  Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου*Νικόλαος Δημητρίου*, Αθήνα, 1997, σελ.27-28

Πηγές
-----

* Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου*Νικόλαος Δημητρίου*, Αθήνα, 1997.